**ΦΥΛΛΟ ΕΡΓΑΣΙΑΣ 18**

**ΟΝΟΜΑΤΕΠΩΝΥΜΟ:**

**ΤΑΞΗ:Γ…**

**ΝΕΟΕΛΛΗΝΙΚΗ ΓΛΩΣΣΑ Γ’ ΓΥΜΝΑΣΙΟΥ**

**6η ΕΝΟΤΗΤΑ**

**Λίγη θεωρία**

**ΟΙ ΧΡΟΝΙΚΕΣ ΠΡΟΤΑΣΕΙΣ**

**Λειτουργούν ως επιρρηματικός προσδιορισμός του χρόνου**

|  |  |  |
| --- | --- | --- |
| **ΕΙΣΑΓΟΝΤΑΙ ΜΕ** | **ΠΑΡΑΔΕΙΓΜΑ** | |
| **·         χρονικούς συνδέσμους : *όταν, σαν, ενώ, αφού, καθώς, πριν (να), ώσπου, ωσότου, όποτε, αφότου, μόλις, προτού, όποτε, άμα***    **·         λέξεις και εκφράσεις που λειτουργούν ως χρονικοί σύνδεσμοι :  ότι, κάθε που, έως ότου να, εκεί που, όσο να, μέχρι να κ.λ.π.** | **Όταν αντιδρούμε μπροστά στις αδικίες, χτίζουμε την ειρήνη.**  **Όποτε τον βλέπω, εκνευρίζομαι άσχημα.**  **Μην κάνετε φασαρία, μέχρι να γυρίσω .**  **Αφού διάβασε, άνοιξε τον υπολογιστή.**    **Εκεί που μιλούσαμε, άρχισε να βρέχει καταρρακτωδώς .** |  |

**Οι χρονικές προτάσεις έχουν άρνηση *δε(ν)*, εκτός αν εισάγονται με έκφραση που περιέχει να, οπότε έχουν άρνηση*μη(ν)*.**

|  |  |
| --- | --- |
| **ΤΙ ΔΗΛΩΝΕΙ Η ΧΡΟΝΙΚΗ ΣΕ ΣΧΕΣΗ ΜΕ ΤΗΝ ΚΥΡΙΑ ΠΡΟΤΑΣΗ** | **ΠΑΡΑΔΕΙΓΜΑ** |
| **Ø  Το ταυτόχρονο (ό,τι δηλώνει η χρονική συμβαίνει συγχρόνως με την ενέργεια που δηλώνεται από το ρήμα της κύριας πρότασης)**  **Ø  Το προτερόχρονο ( ό,τι δηλώνει η χρονική τοποθετείται πριν από την ενέργεια που δηλώνεται με το ρήμα της κύριας πρότασης)**  **Ø  Το υστερόχρονο ( ό,τι δηλώνει η χρονική συμβαίνει μετά την ενέργεια που δηλώνεται από το ρήμα της κύριας πρότασης)** | **Όταν διαβάζω λογοτεχνία, περνάω σε μια άλλη διάσταση**    **Αφού έκανε όλες τις δουλειές, θυμήθηκε το ραντεβού της με το γιατρό**    **Πριν διαβάσει , είδε όλες τις αγαπημένες της σειρές** |

Η έννοια του χρόνου δηλώνεται με :

**1. Επιρρήματα και επιρρηματικές εκφράσεις :** αργότερα, νωρίς, αύριο, χρόνο με το χρόνο, εδώ και μέρες κλπ.

**2. Αιτιατική ή σπάνια γενική και ονομαστική :** τη νύχτα , το χειμώνα, του χρόνου , η ώρα δέκα φτάσαμε εκεί κ.α.

**3. Εμπρόθετους προσδιορισμούς :** μετά τον πόλεμο , πριν από το τέλος, κατά την εφηβεία κ.α.

**4. Χρονικές μετοχές :** τραυματίστηκε τρέχοντας με το πατίνι .

**5. Χρονικές προτάσεις :** Ήταν ακόμα νύχτα, όταν ξεκινήσαμε .

**6. Επιρρηματικό κατηγορούμενο του χρόνου :** Πέθανε νέος.

**ΟΙ ΥΠΟΘΕΤΙΚΕΣ ΠΡΟΤΑΣΕΙΣ**

**Υποθετικές**λέγονται οι δευτερεύουσες επιρρηματικές προτάσεις που περιέχουν την προϋπόθεση που πρέπει να ισχύει για να γίνει αυτό που δηλώνει η πρόταση από την οποία εξαρτώνται και την οποία προσδιορίζουν.

**Εισάγονται:**

με τον υποθετικό σύνδεσμο **αν**, **(εάν)**, ή και με τους χρονικούς συνδέσμους **σαν**, **άμα** ή κάποτε και με τον σύνδεσμο **να**, π.χ.

● **Αν φύγεις εσύ**, θα φύγω κι εγώ.

● **Σαν** **χάσει ο άνθρωπος την τιμή**, τι τη θέλει τη ζωή.

● **Άμα δεν διαβάσεις τα μαθήματά σου**, δεν θα πάμε πουθενά.

● **Να** **μην το έβλεπα ο ίδιος**, δεν θα το πίστευα.

**Υπόθεση - απόδοση > υποθετικός λόγος**

Η υποθετική πρόταση λέγεται και **υπόθεση**, ενώ η πρόταση που προσδιορίζεται από αυτήν λέγεται **απόδοση**. Και οι δύο μαζί λέγονται **υποθετικός λόγος**.

|  |  |
| --- | --- |
| **Αν φύγεις εσύ**, | θα φύγω κι εγώ. |
| υπόθεση | απόδοση |
| υποθετικός λόγος | |

Πολλές προτάσεις που εισάγονται με το **αν** δεν είναι υποθέσεις και δεν υπάρχει πραγματικός υποθετικός λόγος. Χρησιμοποιούνται κυρίως ως ρητορικές εκφράσεις για να δηλωθεί:

**α. παρομοίωση:** Από τότε **αν τον είδες εσύ**, τον είδα κι εγώ (αντί του: όσο τον είδες εσύ...)

**β. έντονη αντίθεση: Αν τα μαλλιά μου άσπρισαν**, η καρδιά μου είναι νέα.

**γ. αιτία:**Δεν απελπίστηκε, **αν δεν τα κατάφερε** με την πρώτη φορά (αντί του: επειδή δεν τα κατάφερε με την πρώτη φορά).

**δ. αποτέλεσμα: Αν τρώει τώρα ήσυχα ψωμί**, αφορμή είναι η αδερφή του (αντί του**:**η αδερφή του είναι αφορμή, ώστε να τρώει τώρα...)

**ε. ανάπτυξη του αόριστου νοήματος: Αν είμαι σήμερα κάτι**, το χρωστώ στον πατέρα μου (αντί του: το ότι είμαι σήμερα κάτι...).  Η υπόθεση στην περίπτωση αυτή ισοδυναμεί με ειδική πρόταση με το άρθρο.

**στ. απειλή: Αν σε πιάσω...** (συνήθως χωρίς την απόδοση)

Σε παλαιότερα συντακτικά οι υποθετικοί λόγοι ανάλογα με τη σημασία τους διακρίνονταν σε πέντε είδη:

|  |  |  |
| --- | --- | --- |
| **είδος** | **δηλώνει** | **παράδειγμα** |
| α' είδος | το πραγματικό | Αν θέλει, φεύγει και τώρα αμέσως. |
| β' είδος | το αντίθετο του πραγματικού | Αν με άκουγες, τώρα δεν θα υπέφερες |
| γ' είδος | απλή σκέψη | Αν δούλευες περισσότερο, θα πλούτιζες |
| δ' είδος | το προσδοκώμενο | Αν σας το πω, θα γελάσετε. |
| ε' είδος | το αορίστως επαναλαμβανόμενο | Αν δεν βρέξεις τα πόδια σου, ψάρι δεν τρως. |

Στη συνέχεια γίνεται μια σύντομη παρουσίασή τους.

**α' είδος, το πραγματικό**

Στο α' είδος η υπόθεση **θεωρείται** ως κάτι **πραγματικό**, χωρίς αυτό να σημαίνει ότι είναι όντως πραγματικό.

Η υπόθεση εκφέρεται με οριστική οποιουδήποτε χρόνου και η απόδοση σε οποιαδήποτε έγκλιση, π.χ.

● **Αν θέλει**, φεύγει και τώρα αμέσως.

● **Αν θα πας εσύ**, θα πάω κι εγώ.

**β' είδος, το αντίθετο του πραγματικού**

Στο β' είδος η υπόθεση θεωρείται ως κάτι αντίθετο του πραγματικού, κάτι που δεν έγινε ή δεν γίνεται ποτέ.

Η υπόθεση εκφέρεται με οριστική παρατατικού ή υπερσυντέλικου (ποτέ αόριστου) και η απόδοση με δυνητική έγκλιση, π.χ.

● **Αν με άκουγες**, τώρα δεν θα υπέφερες.

● **Αν δεν κρυβόσουν**, θα σε έβλεπα.

● **Να ήταν η ζήλεια ψώρα**, θα κόλλαγε όλη η χώρα. (Αν ήταν η ζήλεια...)

**γ' είδος, απλή σκέψη**

Στο γ' είδος η υπόθεση θεωρείται ως απλή σκέψη, χωρίς να εξετάζεται αν πρόκειται ή μπορεί να πραγματοποιηθεί ή όχι.

Η υπόθεση εκφέρεται με οριστική παρατατικού και η απόδοση με δυνητική οριστική (παρατατικού) και σπάνια με οριστική μέλλοντα, π.χ.

● **Αν δούλευες περισσότερο**, θα πλούτιζες. (δυνητική οριστική)

● **Αν πήγαινες κι εσύ μαζί**, θα είμαι ήσυχος. (οριστική μέλλοντα)

**ΠΑΡΑΤΗΡΗΣΗ**

Οι υποθετικοί λόγοι του γ' είδους δεν διαφέρουν μορφολογικά από τους υποθετικούς λόγους του β' είδους. Η διαφορά τους βρίσκεται στο ότι δεν αναφέρονται και στο παρελθόν, όπως του β' είδους, ούτε φανερώνουν κάτι το αδύνατο ή απραγματοποίητο.

**δ' είδος, το προσδοκώμενο**

Στο δ' είδος η υπόθεση θεωρείται ως κάτι το προσδοκώμενο ή ενδεχόμενο να γίνει.

Η υπόθεση εκφέρεται με υποτακτική αορίστου (σπάνια παρακειμένου) και η απόδοση κανονικά σε οριστική μέλλοντα ή σε προστακτική ή με κάποια έκφραση με μελλοντική σημασία, π.χ.

● **Αν σας το πω**, θα γελάσετε.

● **Αν τον ξαναδείς**, γράψε μου.

● **Αν ως το καλοκαίρι δεν έχεις πάρει το δίπλωμα**, μην περιμένεις τίποτα από μένα.

**ε' είδος, το αορίστως επαναλαμβανόμενο**

Στο ε' είδος η υπόθεση θεωρείται ως κάτι το αορίστως επαναλαμβανόμενο σε οποιαδήποτε χρονική περίοδο (παρελθόν, παρόν, μέλλον).

Η υπόθεση εκφέρεται με υποτακτική αορίστου (σπάνια ενεστώτα ή παρακειμένου) και η απόδοση σε οριστική ενεστώτα.π.χ.

● **Αν δεν βρέξεις τα πόδια σου**, ψάρι δεν τρως.

● **Αν χάσει ο άνθρωπος την τιμή του**, τι τη θέλει τη ζωή του.

**Παρατηρήσεις στους υποθετικούς λόγους**

**1η.** Δύο ή περισσότερες υποθετικές προτάσεις μπορεί να έχουν μια κοινή απόδοση και μεταξύ τους να βρίσκονται σε διαζευκτική σχέση. Οι υποθετικές αυτές προτάσεις εισάγονται κανονικά με το **είτε - είτε**ή το **κι αν - κι αν**, όταν πρόκειται να δηλωθεί αδιαφορία, και με το **και να - και να**, όταν πρόκειται να δηλωθεί παραχώρηση, π.χ.

● **Είτε το θέλει, είτε δεν το θέλει**, αυτό θα γίνει.

● **Κι αν κλαις, κι αν δεν κλαις**, εμένα το ίδιο μου κάνει.

● **Και να φταις και να μη φταις**, εσένα θα κατηγορήσουν.

**2η.** Πολλές φορές στους υποθετικούς λόγους μπορεί να λείπει η υπόθεση ή η απόδοση, εφόσον εννοείται εύκολα από τα συμφραζόμενα ή υποδηλώνεται από κάποια λέξη της πρότασης, συνήθως από κάποιο επίρρημα ή επιρρηματική φράση ή επιφώνημα.

Θα πάμε εκδρομή; **Αν δεν βρέξει**... (αντί του: Αν δεν βρέξει, **θα πάμε εκδρομή** < η απόδοση παραλείπεται γιατί εννοείται εύκολα)

Να διαβάζεις· μόνο **έτσι** μπορεί να μάθεις. (αντί του: **αν διαβάζεις**, μπορεί να μάθεις < η υπόθεση παραλείπεται γιατί εννοείται εύκολα. Παράλληλα συνοδεύεται και από τη λέξη έτσι.)

**Δραστηριότητα 1 10’**

Να υπογραμμίσετε το *σωστό*είδος της δευτερεύουσας που υπάρχει σε κάθε περίοδο:

1. Αν δεν έρθεις και σήμερα, δε θα σου ξαναμιλήσω. ( χρονική , υποθετική )

2. Αφού ετοιμαστώ, θα περάσω από το σπίτι σου. ( χρονική , υποθετική )

3. Στείλε μου τα βιβλία μου, προτού φύγεις για Λονδίνο. ( χρονική , υποθετική )

4. Άμα δε βάλεις μυαλό, δε θα δεις προκοπή. ( χρονική , υποθετική )

5. Όταν σε σκέφτομαι, νιώθω τόσο όμορφα. ( χρονική , υποθετική )

6. Εάν παίξει κι ο Νίκος, θα παίξω κι εγώ. ( χρονική , υποθετική )

7. Να μην ήμουν εκεί, ποιος θα σ’ έσωζε. ( χρονική , υποθετική )

8. Κάθε που νυχτώνει, με τυλίγουν οι σκέψεις. ( χρονική , υποθετική )

9. Θα σου δώσω τα λεφτά σου, άμα μου δώσεις το βιβλίο μου. ( χρονική , υποθετική )

10. Την κοίταζα, ώσπου χάθηκε στο βάθος του δρόμου. ( χρονική , υποθετική )

11. Σαν το αποφάσισε να φύγει, έφυγε τρέχοντας. ( χρονική , υποθετική )

12. Όσο που να τον δούμε, εξαφανίστηκε. ( χρονική , υποθετική )

13. Αν δεν πήγαινες εσύ, θα πήγαινα εγώ. ( χρονική , υποθετική )

14. Αν είχες πάρει κλειδιά, δε θα κλειδωνόμασταν απέξω. ( χρονική , υποθετική )

15. Αν ενδιαφέρεσαι για την υγεία σου, κόψε τώρα το τσιγάρο. ( χρονική , υποθετική )

**Δραστηριότητα 2 10’**

Να βρείτε τις 10 υποθετικές προτάσεις του κειμένου:

Αρχή φόρμας

Γιώργο, διάβασα στο μήνυμά σου ότι σκέφτεσαι να προσφέρεις εθελοντική εργασία σε μια οργάνωση.  
Αν το αποφασίσεις, θα πρέπει να ξέρεις και τις δεσμεύσεις που προκύπτουν από μια τέτοια απόφαση. Για παράδειγμα, άμα αποφασίζουμε να προσφέρουμε εργασία κάθε απόγευμα, θα πρέπει κάθε απόγευμα να είμαστε εκεί. Δεν είναι σωστό να πηγαίνουμε όποτε θέλουμε. Σαν δώσουμε μια υπόσχεση, θα πρέπει να τη τηρήσουμε. Δεν χωρούν σ’ αυτές τις περιπτώσεις οι δικαιολογίες. Δεν θα μας τιμωρήσει κανείς, αν δεν πάμε μια φορά, αλλά θα δημιουργήσουμε πρόβλημα, αφού θα μας περίμεναν για να κάνουμε τη δουλειά που υποσχεθήκαμε ότι θα κάνουμε. Εάν δεν πάμε, τότε ποιος θα κάνει τη δική μας δουλειά; Γι’ αυτό θα πρέπει να είσαι σίγουρος για την απόφασή σου. Σκέψου καλά και μετά αποφάσισε. Μπορείς να το κάνεις. Τότε, κάνε το. Αν δεν μπορείς, τότε μην το κάνεις. Άλλωστε υπάρχουν κι άλλοι τρόποι να βοηθήσεις. Άμα ψάξεις στο διαδίκτυο, θα βρεις πολλούς οργανισμούς που ζητάνε βοήθεια χωρίς να θεωρούν απαραίτητη τη φυσική παρουσία. Σίγουρα κάποιο απ’ όλα θα σου ταιριάζει. Εξάλλου υπάρχουν περιπτώσεις που η βοήθεια που μπορείς να προσφέρεις είναι χρηματική. Αν χαρίζεις κάποιο μέρος από το χαρτζιλίκι σου σε έναν τέτοιο οργανισμό, σίγουρα θα βοηθήσεις πάρα πολύ. Άμα θέλεις, γίνε ανάδοχος ενός παιδιού της Αφρικής. Ή μπορείς να βοηθήσεις να πραγματοποιήσει ένα παιδί μια επιθυμία του, αν στείλεις κάποιο χρηματικό ποσό. Οι επιλογές είναι πολλές. Διάλεξε με προσοχή ποια σου ταιριάζει και κάνε πράξη την επιθυμία σου.

**Με βάση το κείμενο 1:**

**Δραστηριότητα 3 10’**

1. Τέλος φόρμας

**Να συμπληρώσετε τα κενά με τις σωστές λέξεις από το κείμενο:**

1. Η Unicef ιδρύθηκε στις 11 Δεκεμβρίου 1946 από τα \_\_\_\_\_\_\_\_\_\_ \_\_\_\_\_\_\_\_\_\_.
2. Στην Ελλάδα, η Unicef μοίραζε \_\_\_\_\_\_\_\_\_\_ στα μικρά Ελληνόπουλα.
3. Το 1977 ιδρύθηκε η \_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_ της Unicef.
4. Η Unicef σήμερα βοηθά με \_\_\_\_\_\_\_\_\_\_, \_\_\_\_\_\_\_\_\_\_ και προστασία των παιδιών του πολέμου.

**Δραστηριότητα 4** **10’**

**Να βάλετε τις προτάσεις στη σωστή χρονική σειρά σύμφωνα με το κείμενο:**

α. Ιδρύθηκε η Ελληνική Επιτροπή Συνεργασίας.  
β. Η Unicef μοίραζε γάλα στα παιδιά στην Ελλάδα.  
γ. Η Unicef εμφανίστηκε πρώτη φορά στη χώρα μας.  
δ. Ιδρύθηκε η Unicef από τα Ηνωμένα Έθνη.

**Δραστηριότητα 5****10’**

**Να μετατρέψετε τις προτάσεις από ενεργητική σε παθητική φωνή:**

* Η Unicef μοίραζε γάλα στα μικρά Ελληνόπουλα.  
   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Από άμεση σε πλάγια λόγια:**

* «Η Unicef βοηθά τα παιδιά του πολέμου», είπε ο δάσκαλος.  
   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Από καταφατική σε αρνητική πρόταση:**

* Η Ελλάδα ήταν υπό ανάπτυξη χώρα.  
   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Δραστηριότητα 6** **10’**

Να  **δημιουργήσετε δικές σας προτάσεις με τις λέξεις:**

* ευχές
* πείνα
* εκπαίδευση
* προστασία

(*Παράδειγμα: Η Unicef προσφέρει εκπαίδευση σε παιδιά που δεν έχουν σχολείο.*)